**ΔΕΚΕΜΒΡΙΟΣ 23!!**

**ΜΝΗΜΗ ΚΑΙ ΤΟΥ ΟΣΙΟΥ ΠΑΤΡΟΣ ΗΜΩΝ ΝΗΦΩΝΟΣ, ΕΠΙΣΚΟΠΟΥ ΚΩΝΣΤΑΝΤΙΑΝΗΣ**

**ΑΚΟΛΟΥΘΙΑ**

**(Ιωάννης Δημητριάδης)**



**ΕΣΠΕΡΙΝΟΣ**

**Εις το· Κύριε εκέκραξα, ιστώμεν γ Προεόρτια και γ του Αγίου.**

**Προεόρτια. Ήχος δ'. Ο εξ υψίστου κληθείς**

Του Ησαΐου φωνή αποπληρούται: ιδού η Παρθένος γαρ, τον απερίληπτον, περιγραφόμενον σώματι, εν μήτρα φέρει, και παραδόξως τεκείν επείγεται, θεόδεκτον Σπήλαιον προευτρεπίσθητι, η Βηθλεέμ ετοιμάσθητι· ο Βασιλεύς γαρ, σε ηρετίσατο εις κατοίκησιν. Δεχου η φάτνη σπαργανούμενον, βρέφος Χριστόν λύειν μέλλοντα, τας σειράς των πταισμάτων,

των ανθρώπων αγαθότητι.

Η φωτεινή τε και έμψυχος νεφέλη, τον όμβρον βαστάζουσα τον επουράνιον, τούτον εν γη νυν προέρχεται, εναποστάξαι, όπως αρδεύση ταύτης το πρόσωπον. Το έαρ της χάριτος, η νοητή χελιδών, ένδον εν σπλάγχνοις κατέχουσα, αρρήτω λόγω, εναποτίκτει χειμώνα άθεον, διασκεδάζον, το Παλάτιον, το καθαρόν και αμίαντον,

Βασιλέα Σπηλαίω, επεισάγει σωματούμενον.

Συναπεγράφης τοίςδούλοις ο Δεσπότης, πταισμάτων χειρόγραφον, σχίσαι βουλόμενος, και απογράψασθαι άπαντας, εν βίβλω ζώντων, θανατωθέντας κλοπή του όφεως· Παρθένος δε φέρει σε, τον πάντα φέροντα, σάρκα θνητήν περικείμενον, και καταλύειν, σμικρώ Σπηλαίω· επευδοκήσαντα· ον γεννηθέντα, τάξεις άνωθεν, Αγγελικαί

ανυμνήσουσι, μετά θείων Ποιμένων, εκπληττόμεναι το κράτος σου.

**Και γ τοῦ Αγίου. Ήχος α . Των ουρανίων ταγμάτων.**

Την αρετήν παιδιόθεν Πάτερ εφίλησας, και τω Θεώ προσήξας, ώσπερ ζώσαν θυσίαν, τας απαρχάς του βίου σου του σεπτού, ει και φθόνω του δαίμονος, της και ευθείαν εξέκλινας, ην σοφέ, Νήφων αύθις επανέλαβες.

Ώσπερ οπλίτης γενναίος μάκαρ αντέκρωσας, τον πρώην τρώσαντά σε, και τον στέφανον ήρω, παρά χειρός του Κτίστου, Ον εσαεί, Νήφων θείε ικέτευε, ως ιεράρχης υπάρχων υπέρ ημών, των την

μνήμην σου τελούντων πιστώς.

Λουτρώ τω θείω χιτώνα απεκδυσάμενος, τον εκ της αμαρτίας, ενεδύθης την χάριν, του Πνεύματος θεόφρον, μεθ’ ης τον εχθρόν, και τα πάθη ενέκρωσας, και εις λυχνίαν ετέθης παρά Χριστού,

οία φως φωτίζειν άπαντας.

**Δόξα. Ήχος πλ. β .**

Δεύτε των πιστών τα πλήθη, του κλεινού ιεράρχου Νήφωνος, την ετήσιον μνήμην πνευματικώς τελέσωμεν, εγκωμιάζοντες αυτόν και λέγοντες· χαίροις, ο τον παλαμναίον δράκοντα καταισχύνας, και ματαιώσας τας τούτου πανουργίας· χαίροις, ο την ευσεβείαν τρανώσας, και τους πιστούς οδηγήσας, εις πόλιν την ουράνιον, δια της του βίου σου λαμπρότητος, και τη συνεχή διδασκαλία. Αλλά πρέσβευε αγιώτατε Πάτερ, υπέρ των πίστει και πόθω τελούντων, την πανσεβάσμιον μνήμην σου.

**Και νυν. Προεόρτιον. Ήχος β .**

Βηθλεέμ γη Ιούδα, το κατά σάρκα πολίτευμα, φαιδρώς ευτρέπισον το θείον Σπήλαιον, εν ω Χριστός σαρκί τίκτεται, εξ απειράνδρου αγίας Παρθένου, εις το σώσαι το γένος ημών.

**Εις τον Στίχον, Στιχηρά Προσόμοια Προεόρτια. Ήχος πλ. β'. Τριήμερος ανέστης Χριστέ**

Η άπειρος σοφία Θεού, τον οίκον εαυτής υπέρ νουν, εκ Παρθένου, ωκοδόμησε Χριστός, και έρχεται εν φάτνη αλόγων και Σπηλαίω, σαρκί τεχθήναι υπέρ έννοιαν.

**Στιχ.** Ο Θεός από Θαιμάν ήξει και ο άγιος εξ όρους κατασκίου δασέος.

Ωράθης τοις Προφήταις Χριστέ, ως θέμις ην θεάσασθαι, σε τον Κτίστην· εν εσχάτοις δε καιροίς, τοίς πάσιν επεφάνης, ανθρώποις εν τη πόλει, τή Βηθλεέμ βροτός γενόμενος.

**Στιχ.** Κυριε εισακήκοα την ακοήν σου και εφοβήθην·

κατενόησα τα έργα σου.

Διέδραμε μηνύων αστήρ, τον Ήλιον της δόξης Χριστόν, Αστρολόγους εν τη πόλει Βηθλεέμ· και Άγγελοι Ποιμένας, νυν ευαγγελιούνται· μεθ' ων συνδράμωμεν θεόφρονες.

**Δόξα. Του Αγίου. Ήχος πλ. δ .**

Το επίμονον εν τοις ασκητικοίς αγώσι, και καρτερικόν εν ταις προσευχαίς, το αείρρουν των δακρύων, και η επίτασις της νηστείας, η εν ευχαριστίαις υπομονή των επερχομένων, και της ελεημοσύνης η δαψίλεια, κατέστησάν σε περίβλεπτον τοις πάσι, και ανύψωσαν τον νουν σου της των γηΐνων προσπαθείας, ιεράρχα Νήφων ένδοξε. Διο και χαίρων τω Πνεύματι εβόας μακάριε· δόξα σοι Χριστέ Βασιελύ, ο μη απολιμπάνων εις τέλος,

τους εις σε ελπίζοντας.

**Και νυν. Προεόρτιον. Ήχος γ .**

Ευτρεπίζου Βηθλεέμ· ήνοικται γαρ η Εδέμ, ετοιμάζου Εφραθά· ανανεούται γαρ ο Αδάμ, και η Εύα συν αυτώ· η κατάρα γαρ λέλυται, η σωτηρία εν κόσμω εξήνθησε, και ψυχαί των Δικαίων ευτρεπίζονται, ως προίκα δωροφορίας, αντί μύρου τον ύμνον προσάγουσαι, σωτηρίαν ψυχής, και αφθαρσίαν κομιζόμεναι. Ιδού γαρ εν φάτνη ανακείμενος, προτρέπει υμνωδίαν πνευματικήν επιτελέσαι, τους βοώντας απαύστως·

Κυριε δόξα σοι.

**Νυν απολύεις. Τρισάγιον.**

**Απολυτίκιον. Του Αγίου. Ήχος δ . Ταχύ προκατάλαβε**.

Τω θείω βαπτίσματι αποκαθαίρας σοφέ, τα πρώην προστρίμματα και τη ασκήσει εκδούς, σαυτόν Νήφων ένδοξε, πάσας τε τας προλήψεις, εξηφάνισας όθεν, ποίμνης των ορθοδόξων, ιεράρχης εγένου,

πρεσβεύων τω Κυρίω υπέρ πάντων ημών.

**Δόξα. Και νυν. Προεόρτιον. Ο αυτός. Κατεπλάγη Ιωσήφ.**

Ετοιμάζου Βηθλεέμ, ήνοικται πάσιν η Εδέμ. Ευτρεπίζου Εφραθά, ότι το ξύλον της ζωής, εν τω Σπηλαίω εξήνθησεν εκ της Παρθένου· Παράδεισος και γαρ, η εκείνης γαστήρ, εδείχθη νοητός, εν ω το θείον φυτόν, εξ ου φαγόντες ζήσομεν, ουχί δε ως ο Αδάμ τεθνηξόμεθα· Χριστός γεννάται, την πριν πεσούσαν, αναστήσων εικόνα.

**Απόλυσις.**

**Εν τοις αποδείπνοις**

**Ψαλλομεν το Τριώδιον, ου η Ακροστιχίς: Προσάββατόν τε**

**Ωδή ε' Ήχος πλ. β'. Ο Ειρμός**

Προς σε ορθρίζω, τον δι' ευσπλαγχνίαν, σεαυτόν τω πεσόντι, κενώσαντα ατρέπτως, και δούλου μορφήν, εκ Παρθένου φορέσαντα. Λογε Θεού, την ειρήνην παράσχου μοι φιλάνθρωπε.

Ρυφθέντες φρένας, και προκαθαρθέντες, μυστηρίου μεθέξει, φρικτής οικονομίας, σώμα και ψυχήν, Βηθλεέμ προς την πόλιν ανέλθωμεν, τον Δεσπότην τικτόμενον οψόμενοι.

Οράτε φίλοι, μάτην μη θροείσθε· ο γαρ άφρων Ηρώδης, θρασύνεται τον Κτίστην, κτείναι τεχθέντα· αλλ' αυτός ως ζωής και θανάτου κρατών, ζη και σώζει, τον κόσμον ως φιλάνθρωπος.

**Ωδή η'. Ο Ειρμός**

Στήλην κακίας αντιθέου, Παίδες θείοι παρεδειγμάτισαν· κατά Χριστού δε φρυαττόμενος, Ηρώδης θρασύνεται, βουλεύεται κενά, κτείναι μελετά, τον ζωής κρατούντα παλάμη· ον πάσα Κτίσις ευλογεί,

δοξάζουσα εις τους αιώνας.

Από βλεφάρων ραθυμίας, ύπνον πάντα πιστοί τινάξωμεν· εν προσευχή δε γρηγορώμεν, πειρασμούς αποτρέποντες τους εκ του πονηρού, και συν Ποιμέσι, θεαταί της δόξης δειχθώμεν, Χριστού τεχθέντος·

ον υμνεί δοξάζουσα πάσα η κτίσις.

Βεβηλον έπος εκ χειλέων, προϊέναι πιστοί κωλύσωμεν, λόγους ευφήμους μελετήσαντες·Χριστώ δε προσάξωμεν, τω λύσαντι ημάς της αλογίας, εν αλόγοις κειμένω φάτνη· ον πάσα κτίσις ευλογεί,

δοξάζουσα εις τους αιώνας.

Βαθος σοφίας, και της γνώσεως του Κτίστου, τις ερευνήσει βροτών; Θεού κριμάτων τις την άβυσσον, σοφός καταλήψεται; δι' ων τους ουρανούς κλίνας, τοις βροτοίς σαρκοφόρος συνανεστράφη· ον πάσα κτίσις ευλογεί, δοξάζουσα εις τους αιώνας.

Απαγορεύειν σαρκικών παθών, και κόσμου τερπνών σπουδάσωμεν, πνευματικών δε αντισχώμεθα, φροντίδων θεόφρονες, αξίους εαυτούς τω τικτομένω, παριστώντες εξ έργων Δεσπότη· ον πάσα κτίσις ευλογεί, δοξάζουσα εις τους αιώνας.

**Ωδή θ'**

Την τιμιωτέραν των Χερουβίμ, και ενδοξοτέραν ασυγκρίτως των Σεραφίμ, την αδιαφθόρως Θεόν Λογον τεκούσαν, την όντως

Θεοτόκον σε μεγαλύνομεν.

Ολέθριον δόγμα του δυσμενούς, συνταραττομένου, τήΓεννήσει του Ιησού, Νηπίων ακάκων, απειργάσατο φόνον, ημείς δε τον τεχθέντα,

πιστοί τιμήσωμεν.

Νομους τους της φύσεως αδικών, και θεσμούς τους θείους, αθετών Ηρώδης δεινός, μητέρας ανόμως, ητέκνωσε και βρέφη, ανείλεν αναιτίως, δια την πάντων Ζωήν.

Τοις έθνεσιν ήνοικται της Εδέμ, πύλη τικτομένου, εν Σπηλαίω του Λυτρωτού· πηγή τε διψώσιν, αθανασίας βλύζει, ο Κυριος

της δόξης, ον μεγαλύνομεν.

Εκύκλουν ως Θρόνον χερουβικόν, Άγγελοι την φάτνην· το γαρ Σπήλαιον ουρανόν, εώρων κειμένου, εν αυτώ του Δεσπότου, και,

Δοξα εν υψίστοις, Θεώ εκραύγαζον.

**ΟΡΘΡΟΣ**

**Μετά την α στιχολογίαν, κάθισμα. Ήχος α . Τον τάφον Σου Σωτήρ.**

Η μνήμη η σεπτή, του κλεινού Ιεράρχου, ευφραίνει μυστικώς, τας ψυχάς των υμνούντων, αυτόν μετά πίστεως, και παρέχει ιάματα, τοις νοσούσί τε, και των δεινών εκλυτρούται, όθεν άπαντες, ευσεβοφρόνως

εν ύμνοις, αυτόν ευφημήσωμεν.

**Δόξα. Και νυν. Προεόρτιον. Ήχος πλ. α'. Τον συνάναρχον Λογον**

Βηθλεέμ ετοιμάζου τα προς υπάντησιν, της Παρθένου Μαρίας και Θεομήτορος· ιδού γαρ έρχεται προς σε, έμβρυον φέρουσα, τον συνάναρχον Πατρί, και τω Πνεύματι αεί, Χριστόν ον εν τω Σπηλαίω, γεννήσει και μετά τόκον, αεί Παρθένος οφθήσεται.

**Μετά την β στιχολογίαν, κάθισμα. Ήχος δ . Κατεπλάγη Ιωσήφ.**

Τας μεθόδους του εχθρού, πάσας σοφέ κατανοών, επεδίδους σεαυτόν, εις πάσαν άσκησιν στερρώς, απονεκρώνων τα πάθη τα ψυχοφθόρα, ορών δε ο εχθρός, κατεβρυχάτο δεινώς, και μείζονα εν σοι, πόλεμον αίρει φρικτώς, συ δ’ όμως τούτον ήσχυνας, σχολάζων τη προσευχή προς τον Κύριον, Ω μη ελλίπης, πρεσβεύειν Νήφων, υπέρ των τιμώντων σε.

**Δόξα. Και νυν. Προεόρτιον. Ήχος πλ. β'. Ελπίς του κόσμου αγαθή**

Εκ της Περσίδος Βασιλείς, χρυσόν σμύρναν και λίβανον, τω κυηθέντι Βασιλεί, και Θεώ προσήξαν πάλαι· ημείς δε νυν προεορτάζοντες αυτού την Γεννησιν, ευσεβοφρόνως εκ ψυχής, πίστιν ελπίδα αγάπην,

προσφέρωμεν αυτώ, την Παρθένον

**Είτα οι Κανόνες, οι Προεόρτιοι β , και του Αγίου.**

**Ο α κανὼν Προεόρτιος, ου η ακροστιχίς, κατά Αλφάβητον.**

**Ποίημα Ιωσήφ**

**Ωδή α' Ήχος β' Ο Ειρμός**

Άτριπτον ασυνήθη, αβρόχως θαλαττίαν ανύσας τρίβον, ο εκλεκτός εβόα Ισραήλ· Τω Κυρίω άσωμεν, ότι δεδόξασται.

Άναρχος ων τήφύσει, αρχήν ο προ αιώνων λαμβάνει Λογος, εν Βηθλεέμ τικτόμενος σαρκι, τούτου τα Γενέθλια προεορτάσωμεν.

Βλέψωμεν διανοίας, τοις όμμασι προς πόλιν της Ιουδαίας, πορευομένην τέξαι την Αγνήν, ης τον τόκον πόρρωθεν αστήρ εμήνυσε.

Γνόντες σε Βασιλέα, εν γη αποτικτόμενον εκ Παρθένου, οι Βασιλείς Περσών Λογε Θεού, μετά δώρων σπεύδουσι του προσκυνήσαί σε.

**Έτερος Κανών Προεόρτιος. Ωδή α' Ήχος πλ. β'**

Ως εν ηπείρω πεζεύσας ο Ισραήλ, εν αβύσσω ίχνεσι τον διώκτην Φαραώ, καθορών ποντούμενον·Θεώ επινίκιον ωδήν εβόα άσωμεν.

Παρθενικής εκ Νεφέλης μέγας ημίν, ανατέλλει Ήλιος, Ιησούς ο φωτισμός, οι εν σκότει άσωμεν αυτώ, αυγαζόμενοι φαιδρώς, ταις τούτου λάμψεσιν.

Η των εθνών προσδοκία, ο Βασιλεύς, της ειρήνης έρχεται, τον πολέμιον ελείν· Υπαντήσαι σπεύσωμεν αυτώ, τικτομένω Βηθλεέμ,

εις σωτηρίαν ημών.

Προφητικαί περαιούνται θείαι φωναί, την φρικτήν ανάδειξιν, προσημαίνουσαι Χριστού· η Αμνάς εγγίζει γαρ τεκείν, τον Αμνόν και Λυτρωτήν, και πάντων Κυριον.

**Θεοτοκίον**

Σε την Αγνήν του Δεσπότου Περιστεράν, την σεμνήν και άμωμον, και καλήν εν γυναιξίν, ως των όλων τέξασαν Θεόν,

μακαρίζομεν πιστώς, Θεομακάριστε.

**Και του Αγίου, ου η ακροστιχίς: Νήφωνα θείον Ιεράρχην υμνώ.**

**Ιωάννου Μ. Ν.**

**Ωδή α . Ήχος δ . Ανοίξω το στόμα μου.**

Νοός μου την ζόφωσιν, τη χάριτί σου απέλασον, και φώτισον Άγιε, Νήφων μακάριε, όπως πλέξω σοι, ωδήν εις ευφημίαν, και έπαινον τείνουσαν, σον και των πόνων σου.

Ηδέων τα θέλγητρα, διεκφυγών θεία χάριτι, ασκήσει εκδέδωκας, ανδρειοτάτως σαυτόν, και κατήσχυνας, τον πρώην πλήξαντά σε,

και ήρας το τρόπαιον, Νήφων μακάριε.

Φωνήν ως ακήκοας, μη ο πεσών ουκ ανίσταται, ευθέως προσέτρεξας, εν τω νόμω του Θεού, υπισχνούμενος, Θεώ τω φιλανθρώπω, μετάνοιαν έμπονον, ην και ενέδειξας.

**Θεοτοκίον.**

Ωράϊσμα πέλουσα, του ουρανού Μητροπάρθενε, και πάσης της κτίσεως, την μοχθηράν μου ψυχήν, καθωράϊσον, τη χάριτί σου Κόρη, εργάτην δεικνύουσα, των θείων πράξεων.

**Προεόρτιος. Ωδή γ' Ο Ειρμός**

Τοξον συνετρίβη δυναστών, τω κράτει σου Χριστέ, και δύναμιν

ασθενείς, σε περιεζώσαντο.

Δεύτε διανοία καθαρά, ηχήσωμεν φαιδρώς, των Γενεθλίων

Χριστού, νυν τα Προεόρτια.

Έρχη καταλύσαι εν σμικρώ, Σπηλαίω Βασιλεύ, πλουτίζων

με Ιησού, τήπολλή πτωχεία σου.

Ζοφου εξαιρούμενος ημάς, κακίας ο Χριστός, προέρχεται

σαρκι, τεχθήναι ως άνθρωπος.

**Έτερος. Ουκ έστιν Άγιος ως συ**

Ο λόγω τείνας ουρανόν, υπεισέρχη Σπηλαίω, και αλόγων εν φάτνη, ανακέκλισαι Χριστέ, της αλογίας ημάς, δια σπλάγχνα,

θέλων εκλυτρώσασθαι.

Βοά Προφήτης εμφανώς· ο Θεός ημών ούτος, λογισθήσεται ουδείς, έτερός τις προς αυτόν, εξεύρε πάσαν οδόν, επιστήμης, τοίςβροτοίς ενούμενος.

Ου φέρει βλέπειν Χερουβίμ· και πως φέρει σε φάτνη, τον αχώρητον φύσει, δια έλεος πολύ, τικτόμενον δι' ημάς, εκ Παρθένου, Κυριε φιλάνθρωπε;

**Θεοτοκίον**

Προείδεν Όρος σε ποτέ, Δανιήλ ο Προφήτης, εξ ου λίθος ετμήθη, Θεοτόκε τους βωμούς, λεπτύνας και καθελών, των ειδώλων, πάναγνε Θεόνυμφε.

**Και του Αγίου. Τους σους υμνολόγους.**

Νηστείαις αεί και αγρυπνίαις, συζών και ευχαίς προσκατερών, εν τοις ναοίς και οίκαδε, προς σεαυτόν εφείλκυσας, την χάριν την του Πνεύματος, δι’ ης ενήργεις θαυμάσια.

Αγνείαν φιλήσας υπέρ πάντα, ω Νήφων μακάριε σαφώς, μετά το θείον Βάπτισμα, δογμάτων τε ακρίβειαν, αρχιερεύς γεγένησαι,

τη θεία ψήφω ως άξιος.

Θεάματα ξένα εθεώρεις, ως όλος αγνός και καθαρός, και τοις προβάλλουσιν ιστόρεις προς ωφέλειαν, οι τον Θεόν εδόξαζον,

και προς Αυτόν επεκτείνοντο.

**Θεοτοκίον.**

Εξέβην των υποσχέσεών μου, και πράττων αγνή α ουκ εξόν, αλλά μου αντιλήφθητι, και αύθις επανάγαγε, προς την οδόν την κρείττονα,

ως αν πλησθώ θείας χάριτος.

**Κάθισμα. Ήχος πλ. δ . Την σοφίαν και λόγον.**

Διαθέμενος Πάτερ εν ση ψυχή, αναβάσεις ενθέως ώσπερ φησί, Δαβίδ ο σοφώτατος την κοιλάδα διέπλευσας, την του κλαυθμώνος τάυτην, γαλήνη κοσμούμενος, Θεόν γαρ αντιλήπτορα, επλούτησας Όσιε, πάσας γαρ τας τούτου εντολάς ως εχέφρων, ειργάσαι πανεύφημε, δια τούτο της δόξης νυν, απολαύεις αυτού φαιδρώς, ης αξιωθήναι ημάς, τους

την πανίερον μνήμην τελούντάς σου.

**Δοξα... Και νυν ... Προεόρτιον. Ήχος α . Τον τάφον σου Σωτήρ.**

Αγάλλου η Σιών, Βηθλεέμ ευτρεπίζου, ο πάντων συνοχεύς, τον αστέρα προπέμψας, εμήνυσε την άμετρον, εαυτού συγκατάβασιν· ον γαρ τρέμουσι, των ουρανών αι Δυνάμεις, όντως τίκτεται, εκ της Παρθένου ατρέπτως, ο μόνος Θεός ημών.

**Προεόρτιος. Ωδή δ' Ο Ειρμός**

Υμνώ σε· ακοή γαρ Κυριε εισακήκοα και εξέστην· έως εμού ήκεις γαρ, εμέ ζητών τον πλανηθέντα· διο την πολλήν σου συγκατάβασιν,

την εις εμέ δοξάζω Πολυέλεε.

Η Κτίσις ευφραινέσθω άπασα· ο γαρ Κτίστης ιδού γεννάται, εν Βηθλεέμ νήπιος, ορώμενος ο προ αιώνων σαρκι, και σπαργάνοις ενειλίσσεται, σειράς πταισμάτων λύων ως φιλάνθρωπος.

Θαμβείται εννοών πας άνθρωπος, πως ο πλούσιος εν ελέει, πτωχεύσαι νυν έρχεται, και καταλύσαι εν Σπηλαίω, ημάς τους κλοπή δεινώς πτωχεύσαντας, καταπλουτίσαι θέλων αγαθότητι.

Ιλύϊ εμπαγέντας Κυριε, αμαρτίας κακοφροσύνη, ηλέησας, ώκτειρας, και επεσκέψω, και εισέδυς Αγνής, Παναγίας μήτραν Άγιε, ήτις σε

εν Σπηλαίω τίκτειν έρχεται.

**Θεοτοκίον**

Κατάρας παλαιάς λυτρούμενος, το ανθρώπινον ο Δεσπότης, εκ σου σαρκί τίκτεται, Πανάχραντε ευλογημένη· διο εν αινέσει σε δοξάζομεν, δόξαν ημών, και καύχημα τυγχάνουσαν.

**Άλλος. Χριστός μου δύναμις**

Ιδού ανέτειλε, το άστρον πόρρωθεν, ο προήγγελται πάλαι εξ Ιακώβ· άνθρωπος γενόμενος, ο απερίληπτος Θεός, και οράται σπαργανούμενος.

Ο πάντων Κυριος, η απολύτρωσις, οραθήσεται βρέφος, Παρθενικοίς, κόλποις καθεζόμενος, ο εν τοις κόλποις του Πατρός,

ως Υιός αναπαυόμενος.

Εδέμ κλεισθείσά μοι, κλαπέντι βρώσει ποτέ, διανοίχθητι· νυν γαρ εν Βηθλεέμ, τίκτεται φορέσας με, ο αφορίσας με της σης,

ανωδύνου απολαύσεως.

**Θεοτοκίον**

Προφήτης Πνεύματι, προεθεάσατο, Αββακούμ σε Παρθένε, Όρος Θεού, αρεταίς κατάσκιον, εξ ου επέφανεν ημίν, ο φωτίζων τας ψυχάς ημών.

**Και του Αγίου. Ο καθήμενος εν δόξη.**

Ιμειρόμενος της άνω, απολαύσαι λαμπρότητος, έσπευσας το χείρον, Πάτερ υποτάξαι τω κρείττονι, και την ψυχήν σου καθάρας, του κραυγάζειν απαύστως· δόξα Χριστέ τη δυνάμει Σου.

Ουρανόθεν εμυήθης, ότι πάντα τα βήματα, των απερχομένων, εν ναώ Κυρίου οι Άγγελοι, απαριθμούσι διόπερ εισερχόμενος, ανεκράυγαζες· δόξα Χριστέ τη δυνάμει Σου.

Νήφων πάντοτε θεόφρον, και Θεόν ιλεούμενος, υπέρ των του πρώην, βίου κηλίδων διήρχεσο, και τας θυσίας προσάγων τω Σωτήρί σου, πάντας έκραζες· δόξα Χριστέ τη δυνάμει Σου.

**Θεοτοκίον.**

Ίνα Κόρη σου την δόξαν, μετά θάνατον όψωμαι, κάθαρόν με ενταύθα, πάντα γαρ ισχύεις πανάμωμε, και τω Υιώ σου οικείόν με ανάδειξον, όπως μέλπω σοι· χαίρε η μόνη Μητροπάρθενος.

**Προεόρτιος. Ωδή ε' Ο Ειρμός**

Ο άνθραξ τω Ησαΐα προοφθείς, Ήλιος παρθενικής από γαστρός ανέτειλε, τοίςεν σκότει πεπλανημένοις, θεογνωσίας φωτισμόν δωρούμενος.

Λυτρούσαι των αμετρήτων με κακών Κυριε, υπερβολή ως αγαθός χρηστότητος, εν Σπηλαίω εκ της Παρθένου εν Βηθλεέμ,

αποτεχθείς ως άνθρωπος.

Μετά σαρκός νυν προελθών ο Κυριος, δι' ευσπλαγχνίαν τους βροτούς ρυσάμενος, δυναστείας του αρχεκάκου, εις ουρανούς αναγαγών εθέωσε.

Νυν ήκει εν αλλοτρίω, ο Χριστός σώματι, εν τοις ιδίοις, ξενωθώμεν άπαντες, των ατίμων παθών, και τούτον δεξώμεθα, σαρκί τικτόμενον.

**Έτερος. Τω θείω φέγγει σου Αγαθέ**

Του Εφραθά οίκος Βηθλεέμ, Άρχων εξελεύσεται εκ σου, εν Ισραήλ προσκαλούμενος, Έθνη απωσμένα, ως προηγόρευσεν,

εν Πνεύματι Μιχαίας, καταυγαζόμενος.

Ποιμάναι ποίμνιον εαυτού, μόνος εν ισχύϊ Ιησούς, εκ της Παρθένου τεχθήσεται, άκρων έως γης δε μεγαλυνθήσεται,

Προφήτης θεηγόρος, πάλαι προήγγειλε.

Θεός ανθρώποις ομοιωθείς, πτωχεύει σαρκι, ίνα ημάς, καταπλουτίση τήδόξη αυτού, και Σπηλαίω τίκτεται ο αχώρητος,

τούτον ευθεία γνώμη υποδεξώμεθα.

**Θεοτοκίον**

Ρομφαίαι πάσαι του δυσμενούς, άχραντε πανάμωμε Αγνή, όντως εις τέλος εξέλιπον· Συ γαρ τον απάντων Θεόν εκύησας, τον λόγχη

καθελόντα τούτου το φρύαγμα.

**Και του Αγίου. Εξέστη τα σύμπαντα**.

Εξέστησαν Άγγελοι, επί τω θείω βίω σου, πάσαι δε πληθύς η των ανθρώπων, ορώντες Πάτερ, τους σους αγώνας Θεόν, προφρόνως εδόξαζον διο, επί γης δεδόξασαι, και εν πόλω μακάριε.

Ραδίως εξέφυγες, του πονηρού τα θήρατρα, βάσιν την ταπείνωσιν ως έχων, συν τη νηστεία ομού και προσευχή, ω Νήφων πανεύφημε διο, πόθω ανυμνούμέν σε, και φαιδρώς εορτάζομεν.

Αεί φαιδρυνόμενος, ακτίσι ταις του Πνεύματος, όλος προσχαρής υπήρχες Πάτερ, πράος ευσχήμων, και των πιστών αγαθός, διδάσκαλος άμα και ποιμήν, πάντοθεν ωφέλειαν, προξενών τοις ορώσι σε.

**Θεοτοκίον.**

Ρητόρων εγκώμια, ουκ ίσχυσάν σου πάναγνε, όλως τα παράδοξα υπμνήσα, πόσω δε μάλλον, εγώ ο πάσι πτωχός, και άμοιρος θείων εννοιών, όμως συ Θεόνυμφε, την

προαίρεσιν άμειψαι.

**Προεόρτιος. Ωδή ς' Ο Ειρμός**

Προς Κυριον, εκ κήτους ο Ιωνάς εβόησε· Συ με ανάγαγε, εκ πυθμένος άδου δέομαι, ίνα ως Λυτρωτή, εν φωνή αινέσεως,

αληθείας τε πνεύματι θύσω σοι.

Ξενίζεται ακοή του πράγματος το μέγεθος, πως ο αχώρητος, χωρηθείς εν μήτρα έρχεται, τεχθήναι δι' ημάς, εκ Μητρός νεάνιδος, ο

υ τον τόκον ανύμνησαν Άγγελοι.

Ο Ήλιος, φωτεινή εν Νεφέλη κρυπτόμενος, τεχθήναι έρχεται, εν Σπηλαίω φανερούμενος· αστήρ γαρ φαεινός, εις αυτού προσκύνησιν,

Βασιλείς εκ Περσίδος συνήγαγε.

Πως δέξεται, Βασιλεύ σε σμικρότατον Σπήλαιον, γνώμη πτωχεύσαντα, τον πλουτίζοντα τα σύμπαντα; πως βλέψει σε βροτών,

φύσις σωματούμενον; Προσκυνούμεν την

σην συγκατάβασιν.

**Έτερος. Του βίου την θάλασσαν**

Ιδού εις τα ίδια, παραγίνεται Χριστός· οικειωθώμεν χάριτι, δι' αρετών ενθέων αυτώ πιστοί, και τούτον δεξώμεθα,

και ψυχή και καρδία φωτιζόμενοι.

Η ρίζα εβλάστησεν, Ιεσσαί και εξ αυτής, ο προελθών Θεός ημών, ελπίς εθνών ανάπαυσις και τιμή, ως πάλαι προέφησεν,

Ησαΐας ενθέως φωτιζόμενος.

Σειράς διαλύων μου, των πολλών αμαρτιών, εγκατειλίσση σπάργανα, καταπλουτίζων δε με τον χαλεπώς, κακία πτωχεύσαντα,

Ιησού μου πτωχεύεις σωματούμενος.

Θεοτοκίον

Χειμάζει κλυδώνιον, εναντίων λογισμών, την ταπεινήν καρδίαν μου, των πονηρών πνευμάτων επιβουλαίς, φιλάγαθε Δεσποινα,

καταπράϋνον τούτο μεσιτείαις σου.

**Και του Αγίου. Την θείαν ταύτην.**

Χαράν, Αγγέλοις προξένησας, και λύπην τοις εχθροίς σου ανείκαστον, ότε εξέφυγες, αυτών παγίδας και έδραμες, δια της μετανοίας,

σαφώς προς Κύριον.

Ηνοίγη Πάτερ τα όμματα, ψυχής σου και τα μέλλοντα έβλεψας, κρίσιν και κόλασιν, ήτις ημάς υποδέξεται, εάν μη επειχθώμεν ποιείν τα όσια.

Νοών οράσει την άνοδον, ψυχών και τελωνίων την έφοδον, και το μεστόφοβον, λόγων και έργων κριτήριον, εθρήνοις ιεράρχα,

Θεώ ευχόμενος.

**Θεοτοκίον.**

Υψίστου Μήτηρ ως πέλουσα, Αγγέλων ασυγκρίτως υπέρκεισαι, και πάσης πίστεως, οθεν εις σε ανεθέμεθα, ημών την σωτηρίαν οι ανυμνούντές σε.

**Κοντάκιον. Ήχος δ . Επεφάνης σήμερον.**

Ιεράρχης γέγονας, της Εκκλησίας, και ποιμήν μαάριε, τους ευσεβείς καθοδηγών, εις Βασιλείαν ουράνιον, ης τους τιμώντας,

ευχαίς σου αξίωσον.

**Ο Οίκος.**

Των γεηρών το ευτελές παραβλεψάμενος, και των ουρανίων απρίξ ενστερνισάμενος, έσπευσας νεκρώσαι την σάρκα της των παθών τρικυμίας, και ζωώσαι το Πνεύμα δια της των αρετών φαιδρότητος, όθεν τελειωθείς εν Πνεύματι, κεκλήρωσαι την Βασιλείαν την ουράνιον,

ης τους τιμώντας, ευχαίς σου αξίωσον.

**Σ υ ν α ξ α ρ ι ο ν**

**Τη ΚΓ' του αυτού μηνός, Μνήμη του Αγίου Νήφωνος, επισκόπου Κωνσταντιανής.**

Νήφων ο Νήφων αεί εν τη καρδία,

Χριστόν εισήξεν, ου νυν υμνεί το κράτος.

**Τη αυτή ημέρα, Μνήμη των Αγίων Δεκα Μαρτύρων,**

**των εν Κρήτη μαρτυρησάντων.**

Του ποιμενάρχου θρέμματα Χριστού δέκα,

Εισηλάθη τμηθέντα μάνδρα Μαρτύρων.

Εικάδι τήτριτάτη δέκα εν Κρήτη τάμον άνδρας.

Ούτοι υπήρχον κατά τους χρόνους του βασιλέως Δεκίου εν έτει 250 καταγόμενοι εκ της νήσου Κρήτης, από διαφόρους πόλεις και χωρία αυτής· από μεν την Μητρόπολιν Γορτύνην ήσαν πέντε, ο Θεόδουλος, ο Σατορνίνος, ο Εύπορος, ο Γελάσιος και ο Ευνικιανός· από δε την Κνωσόν ήταν ο Ζωτίκος· από τον λιμένα του Πανόρμου ήτον ο Αγαθόπους· από την Κυδωνίαν ο Βασιλείδης· και από το Ηράκλειον ο Ευάρεστος και ο Πόμπιος. Ούτοι λοιπόν παρεδόθησαν από τους απίστους, εις τον άρχοντα

της Κρήτης· ο δε άρχων επρόσταξε τον δήμιον να τριγυρίζη αυτούς εις τους βωμούς των ειδώλων, και εάν δεν θέλουν να θυσιάσουν εις αυτά, να τιμωρή αυτούς δε διαφόρους τιμωρίας. Εις διάστημα λοιπόν τριάκοντα ολοκλήρων ημερών, εδιώκοντο οι του Χριστού Αθληταί από τους ατάκτους ειδωλολάτρας και επεριπαίζοντο και εσύροντο κατά γης επάνω εις τας κοπρίας. Ύστερον δε καθίσας ο άρχων επί του κριτηρίου παρέστησεν αυτούς έμπροσθέν του, και βλέπων ότι είχον το φρόνημα στερεόν, και έμενον ασφαλώς εις την του Χριστού πίστιν, επρόσταξε και εστρεβλώθησαν τα μέλη των Αγίων. Και αφού με πολλάς βασάνους εβασανίσθησαν, τελευταίον απεκεφαλίσθησαν. Και ούτως έλαβον οι μακάριοι του μαρτυρίου τους στεφάνους.

**Τη αυτή ημέρα, Μνήμη του Οσίου Παύλου, Αρχιεπισκόπου Νεοκαισαρείας, ενός των τριακοσίων δέκα και οκτώ**

**Αγίων Πατέρων των εν Νικαία.**

Όντως ο Παύλος κατά Παύλον ην φέρων,

Tά του Xριστού στίγματα τη σαρκί ξένως.

**Τη αυτή ημέρα, Μνήμη του Αγίου Ναούμ του θαυματουργού, του φωτιστού και ιεροκήρυκος Βουλγαρίας.**

Tήν Bουλγαρίας γην άπασαν παμμάκαρ,

Nαούμ λόγοις σοις λαμπρύνεις και θαύμασιν.

**Τη αυτή ημέρα, ο Άγιος Μαρτυς Σχίνων ξίφει τελειούται.**

Oυκ αν λαθοίμην ουδέ σου Mάρτυς Σχίνων,

Tού μη λαθόντος, ως απετμήθης κάραν.

**Τη αυτή ημέρα, Μνήμη του Αγίου Χρυσογόνου,**

**επάρχου πόλεως Θεσσαλονίκης.**

**Ταις των σων Αγίων πρεσβείαις, ο Θεός, ελέησον ημάς. Αμήν.**

**Προεόρτιος. Ωδή ζ' Ο Ειρμός**

Ρητορες ανεδείχθησαν Παίδες, φιλοσοφώτατοι ποτέ· εκ θεολήπτου ψυχής γαρ, θεολογούντες χείλεσιν έμελπον· Ο υπέρθεος των Πατέρων

και ημών, Θεός ευλογητός ει.

Ρηματα εκπληρών Θεού Λογε, ιερωτάτων Προφητών, έρχη τεχθήναι Σπηλαίω σπαργανωθήναί τε ώσπερ νήπιον, όπως λύση μου, τας σειράς ως αγαθός, των πολλών εγκλημάτων.

Στόματι ουρανός κεχρημένος, άστρω μεγίστω εκβοά, την επί γης παρουσίαν, του δι' ημάς αρρήτως πτωχεύσαντος· ω χρησάμενοι οδηγώ οι εκ Περσών, αφίκοντο σπουδαίως.

Ταγματα των Αγγέλων υμνήσαι, μέλλοντα τίκτεσθαι Χριστόν, νυν ευτρεπίζονται φόβω· από μακράν δε Μαγοι, αφικέσθαι του θεάσασθαι, ξένον θέαμα εν γη, Θεόν σωματωθέντα.

**Θεοτοκίον**

Υμνούμέν σε την πάντων αιτίαν, των αγαθών μόνη Αγνή· σωματοφόρον γαρ Λογον υπερβολή χρηστότητος τέτοκας, ου την γέννησιν προεμήνυσεν αστήρ, εν Βηθλεέμ τή πόλει.

**Έτερος. Δροσοβόλον μεν την κάμινον**

Ο παντέλειος τεχθήσεται ως νήπιον, σπαργάνοις ενειλούμενος, και ο άναρχος, εκ Παρθένου λήψεται αρχήν, θεώσαι το πρόσλημμα ζητών· αγαλλιάσθω ουρανός, και ευφραινέσθω η γη.

Μεθ' ημών Θεός οφθήσεται σαρκούμενος, γνώτε έθνη τα πολέμια, και ηττηθέντα, της ημών μακρύνθητε ζωής· ιδού η ανάκλησις ημών, βρέφος εν φάτνη Βηθλεέμ προσανακλίνεται.

Ως βασίλειον πορφύραν περικείμενος, την σάρκα νυν προέρχεται, εκ λαγόνων σου, της ειρήνης Κορη Βασιλεύς, συντρίψαι εχθρούς ως δυνατός, και ειρηνεύσαι την ημών, πολεμηθείσαν ζωήν.

**Θεοτοκίον**

Γενεών από πασών σε εξελέξατο, παλάτιον αμόλυντον, ο οικήσας σου, την γαστέρα Κορη Βασιλεύς, ω νυν μελωδούμεν ευσεβώς· Ευλογητός ει ο Θεός, ο των Πατέρων ημών.

**Και του Αγίου. Ουκ ελάτρευσαν.**

Μέσον πόλεων οικών Νήφων θεσπέσιε ώσπερ εις έρημον, σκληράν εβίους ζωήν, των πάντων στερούμενος, και χαίρων έψαλλες· υπερύμνητε, ο των Πατέρων Κύριος, και Θεός ευλογητός ει.

Νέμεις ύπερθεν, τας δωρεάς τοις μέλπουσιν, εν ύμνοις Όσιε, την σην μνήμην την λαμπράν, και εμπιπλάς της χάριτος, του ψάλλειν πάντοτε· υπερύμνητε, ο των Πατέρων Κύριος, και Θεός ευλογητός ει.

Ώσπερ Άγγελος ελέπτυνας το πνεύμά σου Νήφων μακάριε, τη καθαρά προσευχή, και νήψει γηθόμενος, όθεν και έψαλλες· υπερύμνητε, ο των Πατέρων Κύριος, και Θεός ευλογητός ει.

**Θεοτοκίον.**

Ίνα πάντοτε, την σην υμνώ αντίληψιν και μεγαλύνω σε, την της σαρκός παθών, ταχέως εκλύτρωσαι, άχραντε Δέσποινα, η λυτρώσασα, εκ του θανάτου άπαντας, νυν καμού γενού προστάτης.

**Προεόρτιος. Ωδή η' Ο Ειρμός**

Ινδάλματος χρυσού, καταπτύσαντες τρισόλβιοι Νεανίαι, την απαράλλακτον και ζώσαν Θεού εικόνα τεθεαμένοι, μέσον του πυρός ανέμελπον· Η ουσιωθείσα υμνείτω τον Κυριον πάσα κτίσις, και υπερυψούτω, εις πάντας τους αιώνας.

Φορέσας με Χριστέ, ον εγύμνωσεν απάτη η αμαρτία, φανερωθήναι συ και νήπιος, επί φάτνης έρχη τεχθήναι, άστρου σε φαιδρώς κηρύττοντος, τοίςαναβοώσιν· Υμνείτω τον Κυριον πάσα κτίσις, και υπερυψούτω,

εις πάντας τους αιώνας.

Χορεύσωμεν πιστοί, και σκιρτήσωμεν τω πνεύματι, ο Δεσπότης, καταπλουτών ημάς, εν πάση δικαιοσύνη, ήδη πτωχεύει καθάπερ νήπιον, τεχθείς και ανακλιθείς εν τη φάτνη· ον ανυμνούμεν, και υπερυψούμεν,

εις πάντας τους αιώνας.

Ψαλτήριον τερπνόν, ανάλαβε Προφήτα Δαυίδ και λέγε· ιδού ηκούσαμεν, Παρθένον Σιών εν πόλει, μέλλουσαν τίκτειν, Θεόν Βασιλέα Κυριον, ω και μελωδούμεν· Υμνείτω τον Κυριον πάσα κτίσις, και υπερυψούτω,

εις πάντας τους αιώνας.

Ωραίος εκ γαστρός, σου προέρχεται τεχθήναι, αρρήτω λόγω καθωραΐσαι, το ανθρώπινον αφθαρσία, Παρθένε θέλων, ο αγαθοδότης Κυριος· ω νυν μελωδούμεν· Υμνείτω τον Κύριον πάσα κτίσις, και υπερυψούτω, εις πάντας τους αιώνας.

**Έτερος. Εκ φλογός τοις Οσίοις**

Προφητών θεηγόρων, ρήσεις πεπλήρωνται, η Παρθένος εγγίζει, τεκείν τον Κυριον, άπασα η γη, ευφραινέσθω χορεύουσα, και αγαλλιάσθω, εις πάντας τους αιώνας.

Τας αυγάς υποφαίνων, της θείας Χαριτος, το του Νομου σκιώδες, καταπαυόμενος ο φωταγωγός, Ιησούς ανατέταλκεν, οι εσκοτισμένοι, θεάσασθε φως μέγα.

Γεγονότα ληστών με, σπήλαιον Κυριε, ο τεχθείς εν Σπηλαίω, ναόν ανάδειξον, σου και του Πατρός, και θείου σου Πνεύματος, ίνα σε δοξάζω, εις πάντας τους αιώνας.

**Θεοτοκίον**

Ουρανού εκ γαστρός σου, Άστρον ανέτειλεν, Αστρολόγους κινήσαν, τούτο θεάσασθαι, γνώσει τήαυτού, φωτισθέντας εν Πνεύματι,

Άχραντε Παρθένε, αεί ευλογημένη.

**Και του Αγίου. Παίδας ευαγείς.**

Ώσπερ χρυσός εν τω χωνείω, τον νουν την ψυχήν και την διάνοιαν, σώμα και αισθήσεις σου, Νήφων ιερώτατε, ασκήσει κατελάμπρυνας, διο και έψαλλες· τον Κύριον υμνείτε τα έργα, και υπερυψούτε

εις πάντας τους αιώνας.

Απαύστως μη λίπειν προστατεύειν, τους πόθω την μνήμην σου την ένθεον, Νήφων θείοις άσμασι, και ωδαίς γεραίρουσι, και προς Θεόν προβάλλουσι μεσίτην Άγιε, τον Κύριον υμνείτε τα έργα, και υπερυψούτε

εις πάντας τους αιώνας.

Νέον μεν σατάν κατετροπώσω, ανήρ δε γενόμενος εν πνεύματι, θρόνον κατεκόσμησας, Κωνσταντιανής σοφώς, και προς Θεόν ωδήγησας, λαόν κραυγάζοντα· τον Κύριον υμνείτε τα έργα, και υπερυψούτε

εις πάντας τους αιώνας.

**Θεοτοκίον.**

Ναός του Θεού υπάρχεις Κόρη, και θρόνος αυτού αγνή πανάγιος, εγώ δε οζωθήκη νυν, απεκατέστην άχραντε, πάντων παθών και οίκημα, πλην συ μοι δώρησαι, πηγήν την των δακρύων καθάρας, την αχρειωθείσαν,

στολήν μου Θεοτόκε.

**Προεόρτιος. Ωδή θ' Ο Ειρμός**

Απορεί πάσα γλώσσα, ευφημείν προς αξίαν, ιλιγγιά δε νους, και υπερκόσμιος, υμνείν σε Θεοτόκε. Όμως αγαθή υπάρχουσα, την πίστιν δέχου· και γαρ τον πόθον οίδας, τον ένθεον ημών· συ γαρ

Χριστιανών ει προστάτις, σε μεγαλύνομεν.

Ιδού τοίςδούλοις μόνε, Βασιλεύ απεγράφης, Καίσαρος γνώμη, θέλων με δουλείας, απαλλάξαι ψυχοφθόρου· πόλει Βηθλεέμ προφθάσας δε, σαρκί τεχθήναι, βροτούς εις ουρανούς, φέρεις τους ανυμνούντας εν πίστει,

τα σα Γενέθλια.

Ωραίος κάλλει, παρά τους υιούς των ανθρώπων, ο σος Παρθένε πέφυκεν, Υιός τε και Δεσπότης των απάντων, ον ώσπερ ωραία δάμαλις εν τω Σπηλαίω, της Βηθλεέμ προέρχη, τεκείν υπερφυώς, όπως ευεργετήση και σώση, τους προσκυνούντας αυτόν.

Σε φωτοδότα, Ήλιε της δικαιοσύνης, καθυποδύντα μήτραν, και τεχθήναι υπέρ λόγον βουληθέντα, πόρρωθεν Αστήρ εμήνυσε, τοίςΑστρολόγοις νυκτί κεκρατημένοις, και πλάνης σκοτασμώ ούσι, και προσκυνήσαντες πίστει, δώρα κομίζουσιν.

Η γη χορεύει, ώσπερ αισθομένη την θείαν επιδημίαν, του δι' ευσπλαγχνίαν απορρήτως εκ Παρθένου, ήδη ανατέλλειν μέλλοντος, ο ουρανός δε ανακηρύττει τούτον, ως φθόγγω μυστικώ, Άστρου ανατολή φαινομένου, τοίςΜάγοις πόρρωθεν.

Φερεις Υιε μου, όλην του Πνεύματος την ιδέαν, και πως σε φέρω, όμοιον εμοί κατά πάντα γεγονότα; έλεγεν η Απειρόγαμος εκπληττομένη· ην ως Θεού Μητέρα, τιμήσωμεν πιστοί, πάντες και εν αινέσει, συμφώνως δοξολογήσωμεν.

**Έτερος. Θεόν ανθρώποις**

Ιδού η πάντων ήλθεν ανάκλησις, ο ιλασμός το φως, η παντελής απολύτρωσις, θησαυρός ο πολύτιμος κρύπτεται, ένδον εν τω Σπηλαίω· ω πλουτιζόμενοι, Μαγοι τον χρυσόν, ως Βασιλεί επικομίζουσιν.

Χριστού ποιμένες επαγρυπνήσατε, και νοητώς εν πόλει, Βηθλεέμ επισπεύσατε, και Θεώ εν υψίστοις βοήσατε· Δοξα μεγαλωσύνη, τω ευδοκήσαντι, βρέφος οραθήναι καθ' ημάς, δι' αγαθότητα.

Σαρκί σπαργάνοις ενειλισσόμενος, ο σπαργανών ομίχλη, Ιησού μου την θάλασσαν, τον δεσμόν της κακίας διαρρήξας, και εν δικαιοσύνη, πάντας συνέδησας, τους διαλυθέντας προσβολαίς, του πολεμήτορος.

**Θεοτοκίον**

Παστάς και θρόνε του Βασιλεύοντος, Όρος Θεού, και Πολις εκλεκτή, και Παράδεισε, του Ηλίου Νεφέλη ολόφωτε, φώτισον την ψυχήν μου, νέφη διώκουσα, των ανομιών μου των πολλών, Θεοχαρίτωτε.

**Και του Αγίου. Άπας γηγενής.**

Όλως συγκραθείς, τω Πνεύματι Άγιε, τω παναγίω εν γη, ώσπερ καθαράς σοφέ, και θείων, εργάτης δόκιμος, νυν συναγάλλει ένδοξε, εις τα ουράνια, συν Αγγέλοις, δόξαν και προσκύνησιν, τη Τριάδι προσάγων γηθόμενος.

Ύμνοις τους ημών, ους πόθω προσφέρομεν, πρόσδεξαι Άγιε, Νήφων ιερώτατε, και τας κλήσεις, απάντων πλήρωσον, ταις προς Θεόν πρεσβείαις σου, ως ιεράρχης Χριστού, ως υμνώμεν, πάντοτε την μνήμην σου, την φωτοφόρον και θείαν και εύσημον.

Μόνον τον Θεόν, φιλήσας θεσπέσιε, εν τη ζωή αληθώς, ύλην υπερβέβηκας, την της δυάδος Νήφων αοίδιμε, τον δε εχθρόν κατήσχυνας, και μηχανίας αυτού, ολοθρεύσας, χαίροις κομισάμενος, νυν της δόξης,

τον στέφανον ένδοξε.

**Θεοτοκίον.**

Νουν και την ψυχήν, καρδίαν διάνοιαν, και τας αισθήσεις μου, νεύρωσον πανάμωμε, προς θεωρίας ενθέους αίρουσα, και προς Θεού αγάπησιν, διαβιβάζουσα, και του πέλας, άπαντα γαρ δύνασαι,

Θεού Λόγου γεννήτρια πέλουσα.

**Εξαποστειλάριον. Γυναίκες ακουτίσθητε.**

Τον Ιεράρχην άπαντες, τον Νήφωνα τον ένδοξον, της Εκκλησίας τον λύχνον, και των πιστών τον φωστήρα, τον νικητήν του όφεως, ενθέως ευφημήσωμεν, τω Κτίστη γαρ αείποτε, ικετηρίους δεήσεις,

προσάγει υπέρ του κόσμου.

**Προεόρτιον. Τοις Μαθηταίς.**

Οι αρετήν ασκήσαντες, και νεκρώσαι τα πάθη, εν εγκρατεία σπεύσαντες, ώσπερ τρίϋλον δώρον, μετά ποιμένων και Μαγων, πράξιν επαινουμένην, και θεωρίαν εύστοχον, νυν προσάξωμεν πίστει, τω εν σαρκι, γεννηθήναι ήκοντι εκ Παρθένου, Θεώ τω ευδοκήσαντι, την ημών σωτηρίαν.

**Εις τον Στίχον των Αίνων. Ήχος πλ. δ . Ω του παραδόξου θαύματος.**

Νήφων, Ιεράρχα ένδοξε, καθοπλισθείς ως σοφός, τοις καλοίς αγωνίσμασι, συν τη θεία χάριτι, προς την πάλην εχώρησας, την των δαιμόνων, ους τροπωσάμενος, ήσχυνας όντως, όθεν απείληφας, μάκαρ τα έπαθλα, προς Χριστού των πόνων, Ω εσαεί, πρέσβευε δεόμεθα, υπέρ απάντων ημών.

**Στ.:** Καυχήσονται Όσιοι εν δόξη, και αγαλλιάσονται επί των κοιτών αυτών.

Νήφων, Ιεράρχα ένδοξε, καθοπλισθείς ως σοφός, τοις καλοίς αγωνίσμασι, συν τη θεία χάριτι, προς την πάλην εχώρησας, την των δαιμόνων, ους τροπωσάμενος, ήσχυνας όντως, όθεν απείληφας, μάκαρ τα έπαθλα, προς Χριστού των πόνων, Ω εσαεί, πρέσβευε δεόμεθα, υπέρ απάντων ημών.

**Στ.:** Τίμιος εναντίον Κυρίου, ο θάνατος του Οσίου Αυτού.

Νήφων, ιεράρχα ένδοξε, νυν συν Αγγέλων χοροίς, αυλιζόμενος πάντοτε, και Μαρτύρων τάγμασι, και Οσίων πανεύφημε, Ιεραρχών τε, περί τον θρόνον Θεού, άδεις αφράστως, αγαλλιώμενος, ύμνον τρισάγιον, και το Αλληλούϊα, μεθ’ ων ημών, μνήσθητι Άγιε.

**Δόξα. Ήχος α .**

Τον του Χριστού Ιεράρχην Νήφωνα τον θείον, ασματικώς την σήμερον ημέραν ανευφημήσωμεν. Ούτος γαρ ο γενναίος, κατά τον ψαλμωδόν, παλαιστάς θέμενος τας ημέρας εναντίον του εχθρού, και τας νύκτας εν κλαυθμώ και προσευχή διερχόμενος· έκυπτεν εαυτόν, αναμιμνησκόμενος του προτέρου αυτού βίου τα ολισθήματα, και εβόα προς Θεόν· Κύριε, αμαρτίας νεότητός μου και αγνοίας μου μη μνησθής, αλλά κατάπεμψον επ’ εμέ πρεσβείαις της Θεοτόκου, τα αρχαία ελέη σου.

**Και νυν Προεόρτιον. Ήχος πλ. δ .**

Εν Βηθλεέμ γεννάται, ο του παντός Ποιητής, και την Εδέμ ανοίγει, ο προ αιώνων Βασιλεύς, η φλογίνη ρομφαία, τα νώτα δίδωσιν, το μεσότοιχον του φραγμού διαλέλυται, αι ουράνιαι δυνάμεις, συν τοίςεπί γης αναμίγνυνται, Άγγελοι συν τοίςανθρώποις, κραταιάν πανήγυριν συγκροτούσιν. Οι καθαροί τω καθαρώ προσενεχθέντες, ίδωμεν

την Παρθένον, ως θρόνον δόξης Χερουβικόν, χωρήσασαν τον μηδαμού χωρούμενον Θεόν, και βαστάζουσαν, ον τα Χερουβίμ μετά φόβου βαστάζουσιν· όπως παράσχη τω κόσμω το μέγα έλεος.

**Μεγαλυνάριον.**

Ιεράρχην πάντες τον του Χριστού, Νήφωνα τον θείον, ευφημήσωμεν εκ ψυχής, πρεσβεύει γαρ Κυρίω, υπέρ ημών των πίστει, την μνήμην γεραιρόντων, αυτού την εύσημον.